**Канспект занятка па адукацыйнай галіне**

**«Развіццё маўлення і культура маўленчых зносін»**

**для выхаванцаў сярэдняй групы**

**Тэма: «Падарожжа ў казку»**

**Праграмныя задачы:** фарміраваць уменне ўважліва слухаць і ўзнаўляць мастацкі твор на беларускай мове, адказваць на пытанні па яго змесце, ствараць асобныя выказванні; развіваць элементарныя навыкі зносін на беларускай мове, творчае ўяўленне; выхоўваць асновы нацыянальнага светапогляду.

**Матэрыял і абсталяванне:** мультымедыйная ўстаноўка з прэзентацыяй да занятку, куфар, лялькі ў беларускім адзенні (дзяўчынка Арынку і хлопчык Янка), клубок нітак, талерка з гарохам і бобінкай для выхавальніка, медальёны з выявамі курачак і пеўнікаў, наборы картак для развіваючай гульні «Знайдзі і назаві, каго не было ў казцы?».

**Папярэдняя работа:** гутаркі з выхаванцамі, адгадванне загадак, разгляд ілюстрацый, развіваючая гульня «Знайдзі і назаві, каго не было ў казцы?».

**Метады і прыёмы:** гульнявы (праблемныя і гульнявыя сітуацыі), наглядны, практычны.

**Тып занятка –** камбінаваны.

**Развіваючыя адукацыйныя методыкі і тэхналогіі:** метад нагляднага мадэлявання, метады ОТСМ-РТВ-ТРИЗ-тэхналогіі.

**Ход занятка**

**І этап – уводны (арганізацыйны)**

**Гульня-эцюд «Прывітанне»** *(франтальная форма работы)*

***Мэта:*** *стварэнне камфортнай, добразычлівай атмасферы, выхаванне добразычлівых адносін да аднагодкаў у працэсе гульнявой дзейнасці.*

**Сюрпрызны момант: «Дзяўчынка Арынка і хлопчык Янка з чароўным клубочкам»** *(франтальная форма работы)*

***Мэта:*** *арганізацыя выхаванцаў, матывацыя на будучую дзейнасць, развіццё пазнавальнай цікавасці.*

**ІІ этап – асноўны**

**Гульня «У госці да Курачкі і Пеўніка»** *(падгрупавая форма работы)*

***Мэта:*** *развіццё ўмення пераймаць рухам і галасам персанажаў.*

**Праблемная сітуацыя «Мы знайшлі куфар. Як адчыніць куфар? Для таго каб адчыніць куфар трэба адгадаць загадку»** *(франтальная форма работы)*

***Мэта:*** *фарміраванне ўмення адгадваць загадкі; актывізацыя маўленчых зносін; развіццё пазнавальных працэсаў і ўяўлення.*

*Выхаванцы адгадваюць загадку пра гарох, разглядаюць яго і знаходзяць бобінку. Называюць адрозненні ў іх выглядзе.*

**Развіваючая гульня з выкарыстаннем метадаў ОТСМ-РТВ-ТРИЗ-тэхналогіі «Добра-дрэнна»** *(франтальная форма работы, індывідуальная)*

***Мэта:*** *развіццё маўлення, творчага ўяўлення.*

*Гульня праводзіцца ў крузе з мячом.*

**Расказванне беларускай народнай казкі «Як Курачка Пеўніка ратавала» з адначасовым паказам на экране ілюстраваных малюнкаў да зместу казкі.**

*Потым выхавальнік задае дзецям пытанні па зместу казкі.*

* Назавіце галоўных герояў казкі?
* Што здарылася з Пеўнікам?
* Да каго звярнулася за дапамогай Курачка?
* Што папрасіла у Курачкі карова?
* У каго прасіла Курачка сена?
* Што патрэбна было касцам?
* Што патрэбна было пекару?
* Дзеля чаго пабегла Курачка ў лес?
* Што ты можаш сказаць пра героя?
* Ці пахваліш ты яго ўчынкі?
* Як бы ты паводзіў сябе, калі б апынуўся разам з героем?

**Фізкультхвілінка**

***Мэта:*** *забеспячэнне змены віду дзейнасці і аптымальнага рухальнага рэжыму.*

**Развіваючая гульня «Знайдзі і назаві, каго не было ў казцы?»** *(індывідуальная форма работы)*

***Мэта:*** *актывізацыя разумовай дзейнасці выхаванцаў, развіццё маўлення.*

**ІІІ этап. Заканчэнне занятка**

**Гульнявая сітуацыя з чароўным клубочкам.**

***Мэта:*** *арганізацыя выхаванцаў.*

**Рэфлексія. Падвядзенне вынікаў занятка.**

***Мэта:*** *аналіз вынікаў дзецнасці выхаванцаў.*

Літаратура:

1. Залатая скарбонка. Хрэстаматыя для дашкольнікаў : дапам. для педагогаў устаноў дашк. адукацыі з беларус. і рус. мовамі навучання. – 2-е выд.– Мінск : Аверсэв, 2019. – 413 с. : іл.
2. Учебная программа дошкольного образования. – Минск: Нац. ин-т образования, 2019. – 479 с.